WikipediA 

Maorin kieli 


Maori on austxonesialainen kieli , jota puhuvat 
äidinkielenään Uuden-Seelannin alkuasukkaat, maorit. 
Maori kuuluu polynesialaisten kielten ryhmään. Sen 
läheisimpiä sukulaiskieliä ovat rarotonga ja tuamotu. 
Maorin kielellä on noin 100 000 äidinkielistä puhujaa, 
joista useimmat ovat kaksikielisiä, toisen kielen ollessa 
Uuden-Seelannin pääkieli ei^lanti. Samaisesta syystä 
englannin kielen vaikutus maorin kieleen on varsin 
voimakas. 


Polynesialaiset saapuivat Uuteen-Seelantiin 1300- 
luvulla. Maorin kieli kehittyi enimmäkseen eristyksissä 
aina 1800-luvulle saakka, jolloin eurooppalaiset 
siirtolaiset alkoivat muuttaa maahan. 1860-luvulla maorista tuli vähemmistökieli ja vuonna 1880 sen käyttö 
maorien kouluissa kiellettiin. Toiseen maailmansotaan asti suurin osa maoreista puhui maoria 
äidinkielenään, sodan jälkeen alkaneen kaupungistumisen jälkeen kielen käyttö väheni. Maorista tuli 
virallinen kieli vasta vuonna 19871^^^. 

Yli 100 000 henkilöä, lähinnä etnisiä maoreja, puhuu maorin kieltä sujuvasti. Vuoden 2006 tilastojen 
mukaan 131 613 maoria ilmoitti pystyvänsä sujuvaan keskusteluun maorin kielellä. Maorin kielen puhujat 
muodostivat siis 4,2 % Uuden-Seelannin väestöstä.^^^ Noin 8000 maoria puhuu vain maorin kieltä, 
useimmat maorit ovat kaksikielisiä. Kielellä on lisäksi noin 5000 puhujaa Australiassa sinne muuttaneiden 
maorien keskuudessa. 

Äänteet 


Maorin kielessä on kymmenen konsonanttia ja viisi vokaalia. Kielessä on seitsemän diftongia: ae, ai, ao, au, 
oi, oe, on. Kaikki tavut ovat avotavuja, konsonanttiyhtymiä ei ole. 


Konsonantit 

Maorin konsonanteissa on vähän allofoniaa, mutta kirjainyhdistelmä wh voi realisoitua kahdella eri tapaa [f 
~ (f)]. Suomen kielestä poiketen äng-äänne [q] voi esiintyä sanan alussa. 

Vokaalit 

Maorin vokaaleissa on enemmän allofoniaa, mutta perusvokaalit ovat täsmälleen samat kuin suomessakin. 
Kaikki vokaalit voivat esiintyä sekä pitkänä että lyhyenä. 

Kirj oitus j ärj estelmä 


Maorin kieltä kirjoitetaan latinalaisin kirjaimin. Vokaalien osalta kirjaimet ovat a, a, e, e, r, i, o, o, u, u ja 
konsonanttien p, t, k, m, n, ng, wh, r, h, w 


Konsonantit Lyhyet vokaalit Pitkät vokaalit 

Sanasto 








Esimerkkejä maorinkielisistä sanoista suomenkielisine vastineineen: 


■ aroha = rakkaus, myötätunto 

■ hapu = alaheimo 

■ hiku = häntä 

■ huti = vetää 

■ iwi = heimo 

■ kainga = kylä 

■ moana = meri, valtameri 

■ motu = saari 

■ oho = hämmästys 

■ pai = hyvä 

• pä = linnoitus 

■ päkehä = valkoinen (ihminen), eurooppalainen 

■ tapu = pyhä, kielletty (vastaava sana tabu on lainattu moniin kieliin jostain 
polynesialaiskielestä) 

■ toto = veri 

■ uaua = lihas 

■ upoko = pää 

■ i/i/ae = jalka 

Numerot yhdestä kymmeneen (järjestyksessä): tahi, rua, toru, whä, rima, ono, whitu, waru, iwa, tekau. 


Persoonapronominit 

Maori tekee eron inklusiivin ja eksklusiivin välille me-pronominien kohdalla: kun sekä puhuja että kuulija 
kuuluvat me-ryhmään, käytetään inklusiivista me-pronomia ja mikäli ei, niin pronomini on eksklusiivinen. 
Lisäksi maorin pronomineissa on kolme lukua: yksikkö, kaksikko ja monikko. 

Kielinäyte 


»I te whänautanga mai o te tangata, kähore öna here, e örite ana töna mana me öna tika ki te katoa. Ka 
whakatökia ki roto i te tangata he wairua, he hinengaro hoki, ä, me mahi tahi ia ki ngä tängata o te ao i runga 
i te ähua o te tuakana me te teinä.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) 






Maorin kielen viikko 


Uudessa-Seelannissa vietetään joka vuosi maorin kielen viikkoa (eng. Maori Language Week / mao. Te Wiki 
o te Reo Mäori). Tuolloin LFudessa-Seelannissa järjestetään ohjelmaa ja tapahtumia, joilla halutaan vahvistaa 
kielen asemaa ja näkyvyyttä yhteiskunnassa Yksi näkyvä juhlinnan muoto ovat paraatit isoimmissa 
kaupungeissa. Viikon tunnuslauseena on perinteisesti ollut "Kia Kaha te Reo Mäori" eli "tehdään maorin 
kielestä vahva" Vuonna 2018 maorin kielen viikkoa juhlittiin 10.-17. syyskuuta^^^l 

Austronesialaiset kielet 

abadi | a^bung | adonara | alune | anuta | atseh | ’auhelawa | badui | bali | belait | bugi | buru | cebuano | chuuk | 
etelämarquesas | fidzi | gao | havaiji | hiligaino | iloko | Indonesia | jaava i japi | karoliini | kiribati | madura | 
malagassi | malaiji | maori | minangkabau | mokerang | nauru | palau | pingelap | pohjoismarquesas | rapanui | 
samoa | sunda | tagalog | tahiti | taroko | tetum | tikopia | timor | tonga | tsamorro | tuvalu | wanukaka | watubela 


Noudettu kohteesta ”https://fi.wikipedia.org/w/index.php?title=Maorin_kieli&oldid=18949687” 

